google/wiki40b huggingface dataset:
Škoda 7Tr

Konštrukcia

Trolejbus 7Tr konštrukčne nadväzuje na svojho predchodcu – typ 6Tr – od ktorého sa líšil iba miernymi zmenami vozovej skrine a elektrickej výzbroje. Išlo teda o dvojnápravový trolejbus sa samonosnou karosériou. Karoséria bola celokovová, kostra vozovej skrine bola zváraná zo špeciálnych lisovaných oceľových profilov. Zvonku bolo vozidlo oplechovaný, zvnútra boli steny pokryté preglejkou. Výstup a nástup cestujúcich zabezpečovali troje štvorkrídlové skladacie dvere na pravom boku karosérie. Vozy druhej výrobnej série (označované 7Tr2) mali v interiéri pozdĺžne usporiadanie sedadiel, v ostatných sériách boli sedačky už usporiadané priečne.
Pohon trolejbusu zaisťoval jeden trakčný motor. Zaujímavosťou je, že Škoda nemala spočiatku kapacity na výrobu elektrických častí vozidiel (teda i trakčných motorov), preto časť trolejbusov druhej výrobnej série bola osadená elektrickou výzbrojou od firmy ČKD Praha.
Väčšina vozidiel 7Tr prevádzkovaných po roku 1968 prešla rekonštrukciou elektrickej výzbroje, ktorá bola po tejto úprave takmer zhodná s trolejbusmi 8Tr. Takto upravené vozidlá boli označené ako 8Tr12.

Prototyp

V roku 1950 bol vyrobený prototyp trolejbusu Škoda 7Tr. Ešte toho istého roku bol odovzdaný do Děčína, kde dostal evidenčné číslo 5. V prevádzke bol až do roku 1964, keď bol vyradený a neskôr pravdepodobne zošrotovaný.
Le Cannet

Poloha

Mesto má rozlohu 7,71 km². Najvyšší bod je položený 285 m n. m. a najnižší bod 12 m n. m.

Obyvateľstvo

Počet obyvateľov je 42 754 (2011).
Nasledujúci graf zobrazuje vývoj počtu obyvateľov v meste.
Zdroje: INSEE
Ivy League

Ivy League (slovensky doslova Brečtanová liga) je názov športového združenia ôsmich elitných súkromných univerzít na severovýchode USA. Dnes sa používa všeobecne ako označenie pre túto skupinu najprestížnejších amerických univerzít ako celok.
Vozidlový motor

Vozidlový motor je motor určený pre priamy pohon cestných prípadne terénnych motorových vozidiel a samochodných strojov, schopný pracovať vo veľkom rozsahu otáčok a točivých momentov.

História

Na začiatku sa pre pohon vozidiel používal parný stroj. Už v roku 1900 prekonal parný voz Serpolet rýchlosť 100 km.h⁻¹. V roku 1906 vozidlo Stanley s parným pohonom prekonalo rýchlosť 200 km.h⁻¹. Parný stroj mal dostatočný výkon, ale bol príliš ťažký a veľký. V roku 1909 bol rýchlostný rekord parných vozov prekonaný vozidlom Benz s benzínovým motorom s výkonom 200 koní (147,1 kW). Dosiahol rýchlosť 205,7 km.h⁻¹ Odvtedy sa piestové spaľovacie motory presadili ako najvýznamnejší typ vozidlových motorov, hoci si parný stroj udržal pozíciu v pohone koľajových vozidiel ešte niekoľko desaťročí.
Neuilly-le-Brignon

Poloha

Obec má rozlohu 22 km². Najvyšší bod je položený 124 m n. m. a najnižší bod 62 m n. m.

Obyvateľstvo

Počet obyvateľov obce je 309 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Coudeville-sur-Mer

Poloha

Obec má rozlohu 8,7 km². Najvyšší bod je položený 69 m n. m. a najnižší bod 3 m n. m.

Obyvateľstvo

Počet obyvateľov obce je 891 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Regina Spektorová

Životopis

Narodila sa v Moskve v hudobníckej rodine židovského pôvodu. Jej otec, Iľja Spektor, je fotograf a huslista. Jej mama, Bella Spektorová, je profesorkou hudby v New Yorku, predtým učila v Moskve. Má brata Barsyka, ktorý sa objavil aj v piesni Whisper z jej albumu Soviet Kitsch. Vyrástla v Bronxe, kam sa jej rodičia presťahovali, keď mala 9 rokov, počas obdobia perestrojky z dôvodu utláčania židovskej komunity. Hudobne vyrástla hlavne na anti-folku z Bronxu, ale vďaka otcovi dostala hudobné vzdelanie a bola vystavená vplyvu kapiel ako The Beatles a Queen. V roku 2001 absolvovala umeleckú školu Purchase College. V tom istom roku si sama vydala svoj prvý album 11:11. Svoju hudbu musela až do roku 2006 vydávať sama, pretože nevedela nájsť nakladateľstvo, ktoré by jej piesne vydalo.
Pri speve plne využíva široký rozsah svojho hlasu, čo kombinuje s neobvyklými technikami spevu ako napr. beatbox (napr. v piesni Fidelity). Je hrdá aj na svoj newyorkský prízvuk, ktorý často prezentuje.
Hovorí plynule rusky a vie čítať hebrejsky. Svoju spätosť s rodným jazykom dokázala aj tým, že viacero piesní naspievala po rusky. Aj pieseň Apres Moi obsahuje časť, kde spieva text básne Február, ktorú napísal ruský poet Boris Pasternak.
Jej piesne obsahujú veľa narážok na literatúru a kultúru, napr. menovaná Apres Moi, potom napr. v piesni Poor Little rich boy sú narážky na Hemingwaya, narážky na biblický príbeh o Samsonovi a Dalile v piesni Samson, narážky na Exupéryho Malého princa v piesni Baobabs a mnoho iného.
Od roku 2011 je vydatá za hudobníka Jacka Dishela.
Chránená krajinná oblasť Blanský les

Geológia

V geologickom podloží úplne prevládajú premenené horniny, najmä granulit. Významné sú vložky hadcov a kryštalických vápencov, ktoré podmieňujú vznik špecifických pôd a im príslúchajúcich rastlinných spoločenstiev.

Vodstvo

Juhovýchodnú hranicu oblasti tvorí na krátkom úseku rieka Vltava, ktorej kaňon leží vo výške asi 400 m nad morom. Os územia tvorí Křemžský potok, pretekajúci širokou kotlinou a vlievajúci sa do Vltavy pod zrúcaninou hradu Dívčí kámen.

Flóra a fauna

Územie oblasti je z 55% pokryté lesnými porastami. Svojim zložením sú unikátnym komplexom prirodzených lesov. Pôvodný rastlinný pokryv Blanského lesa tvorili až na nepatrné výnimky bučiny. V priebehu kolonizácie boli čiastočne vyťažené a v uplynulých dvoch storočiach nahradené kultúrnymi porastmi smreku a borovice. Na značnej časti plochy, najmä na severných svahoch, sa bučiny v pôvodnej forme zachovali dodnes a sú tu zámerne pestované. Miestami sa v bukových porastoch vyskytuje v menšej miere jedľa. Zoologicky a botanicky zaujímavé sú i v ostrovčekoch sa vyskytujúce reliktné bôry na hadcoch a pri južnom okraji oblasti maličké oblasti kryštalických vápencov. Najvýznamnejšie lokality týchto vzácnych stanovíšť sú zvlášť chránené.
CHKO je bohatá i na rad druhov nižších rastlín. Ich výskyt je všeobecne podmienený prítomnosťou rozsiahlych bukových lesov. V ich bohatom podraste nájdeme marinku voňavú, srnovník purpurový, hluchavku žltú, lykovec jedovatý, vranovec štvorlistý a mnohé ďalšie.
Rastlinné a lesné spoločenstvá sú sprevádzané prirodzenou faunou. Medzi najpozoruhodnejšie patria skupiny hmyzu a mäkkýšov viazaných na vápencové a hadcové lokality. Z lovnej zvere je najhojnejšia srnčia zver a diviak lesný, postupne sa sem šíri aj zver jelenia. Z vtákov je zastúpená silná populácia holuba plúžika, vyskytuje sa tu jariabok hôrny, muchárik červenohrdlý i muchárik čiernohlavý.

Historické pamiatky

Okrem prírodných krás je Blanský les bohatý aj na historické pamiatky a ľudovú architektúru. K najvýznamnejším patrí cisterciánsky kláštor Zlatá Koruna s kostolom z 13. stor., ďalej zrúcanina rožmberského hradu Dívčí kámen, na Brložsku zvyšky nedostavaného neskoro gotického kláštora v Kuklove. Zaujímavé je tiež keltské oppidum pri Třísove (Archeologické výskumy v regióne Český Krumlov). Medzi pamiatkami ľudovej architektúry vyniká obec Holašovice.
Doug Janik

Doug Janik (* 26. marec 1980, Agawam, Massachusetts) je americký hokejový obranca, od sezóny 1999/2000 hrajúci za tím Buffalo Sabres v NHL.

Klubový hokej

Doug Janik meria 189 centimetrov a váži 94 kilogramov. Strieľa ľavou rukou. Svoju hokejovú kariéru začínal v univerzitnom mužstve univerzity v Maine. Janik bol draftovaný v úvodnom drafte NHL roku 1999 v druhom kole ako 55. v celkovom poradí tímom Buffalo Sabres.

Reprezentácia

Janik reprezentoval Spojené štáty v rokoch 1999 a 2000 v juniorskej kategórii na Majstrovstvách sveta.
Mascaraàs-Haron

Poloha

Obec má rozlohu 8,76 km². Najvyšší bod je položený 272 m n. m. a najnižší bod 130 m n. m.

Obyvateľstvo

Počet obyvateľov obce je 125 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kamenec (prítok Tople, Tarnov)

Kamenec je potok v hornom Šariši, na území okresu Bardejov. Je to ľavostranný prítok Tople a má dĺžku 16 km. Na strednom a dolnom toku meandruje, vytvára početné bočné ramená a formuje viaceré sihote.
Prameň: v severozápadnom cípe Ondavskej vrchoviny, v blízkosti slovensko-poľskej štátnej hranice, na východnom svahu vrchu Dzielec (793,4 m n. m.) v nadmorskej výške okolo 705 m n. m.
Smer toku: po sútok s Olchovcom na juhozápad, odtiaľ po sútok so Sveržovkou na juhojuhozápad, potom k ústiu na juh
Geomorfologické celky: Ondavská vrchovina
Prítoky: sprava spod Polianky (726,1 m n. m.), z oblasti Stavenca, zľava spod Beskydského sedla (637 m n. m.), Oľchovec, Mostík, prítok z južného úpätia vrchu Busov (1 002,0 m n. m.) a Sveržovka
Ústie: do Tople na území obce Tarnov v nadmorskej výške okolo 318 m n. m.
Obce: Frička, Petrová, Gaboltov, Sveržov a Tarnov
Pordic

Poloha

Obec má rozlohu 28,94 km². Najvyšší bod je položený 143 m n. m. a najnižší bod 0 m n. m.

Obyvateľstvo

Počet obyvateľov obce je 5 923 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kenneth Bowersox

Mladosť

Ken Bowersox sa narodil sa v Portsmouthe v štáte Virgínia, detstvo a mladosť prežil v Bedforde v Indiane. Po ukončení bedfordskej strednej školy v roku 1974 študoval na Námornej akadémii (angl. US Naval Academy), v roku 1978 tu získal titul bakalára. Už o rok neskôr sa stal magistrom v odbore strojné inžinierstvo na Columbijskej univerzite. Od roku 1978 slúžil v námorníctve, od roku 1981 ako pilot na lietadlovej lodi Enterprise. Po absolvovaní Školy testovacích letcov USAF (angl. USAF Test Pilot School) v roku 1985 bol preložený do Námorného zbraňového strediska (angl. Naval Weapon Center) v China Lake v Kalifornii.

Astronaut

Zúčastnil sa 12. náboru astronautov NASA, uspel a 17. augusta 1987 bol začlenený do oddielu astronautov NASA. V ročnom kurze všeobecnej vesmírnej prípravy získal kvalifikáciu pilota raketoplánu Space Shuttle. 
Po dokončení prípravy zastával rôzne funkcie v NASA. Až po takmer piatich rokoch bol zaradený do posádky letu STS-50. Do vesmíru odštartoval na palube raketoplánu Columbia 25. júna 1992. Po splnení programu letu astronauti pristáli 8. júla 1992 na Floride, let trval 11 dní, 20 hodín a 28 minút. 
V dňoch 2.-13. decembra 1993 sa zdržiaval vo vesmíre druhýkrát. Let STS-61 raketoplánu Endeavour trval 10 dní, 19 hodín a 59 minút. Hlavnou úlohou prvej údržbárskej misie k Hubblovmu teleskopu bola korekcia optickej chyby zrkadla.
Tretíkrát sa do vesmíru dostal v dňoch 20. októbra až 5. novembra 1995 tentoraz už ako veliteľ raketoplánu Columbia pri lete STS-73. Misia, ktorej program bol naplnený experimentami v laboratóriu Spacelab, trvala 15 dní, 21 hodín a 21 minút. 
Štvrtýkrát vzlietol do kozmu 11. februára 1997 opäť vo funkcii veliteľa raketoplánu. Let Discovery mal označenie STS-82. Úlohou astronautov bola údržba Hubleovho teleskopu, misia trvala 9 dní, 23 hodín a 38 minút.
V októbri 1997 bol vymenovaný za veliteľa záložnej posádky Expedície 1 na Medzinárodnú vesmírnu stanicu (ISS) a hlavnej posádky Expedícia 3 (z nej bol neskôr vyradený). Expedícia 1 odštartovala k ISS v októbri 2000. V tom istom mesiaci bol vybraný za veliteľa Expedície 6, kolegami v posádke sa stali Nikolaj Budarin a Donald Thomas, neskôr nahradený Donaldom Pettitom.
Do vesmíru nová posádka ISS vzlietla 24. novembra 2002 v raketopláne Endeavour (let STS-113). V dôsledku prerušenia letov raketoplánov po havárii Columbie sa trojica Bowersox, Budarin, Pettit vrátila na Zem v ruskom Sojuze TMA-1. Pristátie v Kazachstane prebehlo 4. mája 2003 po 161 dňoch, 1 hodine a 15 minútach letu.
V januári 2007 odišiel z NASA, od júna 2009 je viceprezidentom oddelenia bezpečnosti letov v spoločnosti SpaceX. Ken Bowersox je ženatý, má troch synov.
Gerponville

Poloha

Obec má rozlohu 4,91 km². Najvyšší bod je položený 132 m n. m. a najnižší bod 75 m n. m.

Obyvateľstvo

Počet obyvateľov obce je 370 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Kostol svätého Jakuba (Jakub)

Kostol svätého Jakuba je kostol v Jakubovi (časť obce Církvice) v okrese Kutná Hora je románsky kostol vysvätený v roku 1165. Podľa autentiky (listiny o svätení), nájdenej v roku 1846, sa svätenia zúčastnil český kráľ Vladislav II. s kráľovnou Juditou. V roku 2008 bol nariadením vlády zaradený medzi Národné kultúrne pamiatky ČR.
Dominantou jednoloďového kostola je vysoká západná veža, na strane východnej cirkevnú stavbu uzatvára okrúhla apsida. V rokoch 1872 až 1874 urobil Josef Kranner puristickú úpravu stavby (loď) a v roku 1883 upravil v rovnakom slohu vež kostola Josef Mocker. Na južnej fasáde kostola je najrozsiahlejší súbor dochovaných románskych plastík v Česku.
Johann Samuel Steiner

Životopis

Cinársky majster v Banskej Bystrici, prijatý za mešťana Banskej Bystrice (29. decembra 1798). Odkúpil dielňu (21. novembra 1798) zosnulého majstra S. Richtera. Jeho výrobky sú v zbierkach Stredoslovenského múzea v Banskej Bystrici.
Declaration of Independence (Trumbull)

Na dvoj-dolárovej bankovke

Trumbullov obraz je zdrojom obrázku na rube dvoj-dolárovej bankovky, na ktorej však niesu zobrazené najvzdialenejšie štyri postavy na ľavej strane (George Wythe, William Whipple, Josiah Bartlett a Thomas Lynch, Jr); najvzdialenejšie dve postavy vpravo (Thomas McKean a Philip Livingston), a vľavo vzadu sediaci, George Walton. Bankovka obsahuje len 40 z 47 postáv Trumbullovej maľby. Dve ďalšie neznáme postavy sú prekryté rytcom medzi Samuelom Chaseom a Lewisom Morrisom a medzi Jamesom Wilsonom a Francisom Hopkinsonom, čím sa celkový počet postáv na rube dvoj-dolárovej bankovky rovná 42. John Dickinson je na maľbe zobrazený, ale v skutočnosti nebol prítomný pri podpísaní vyhlásenia.

Podobné maľby

Podpisovanie Ústavy Spojených štátov Howarda Chandlera Christyho je podobná maľba zobrazujúca členov ústavodárneho zhromaždenia. Namaľovaná v roku 1940, práca je taktiež umiestnená v americkom kapitole.
Bains

Poloha

Obec má rozlohu 37,56 km². Najvyšší bod je položený 1 332 m n. m. a najnižší bod 878 m n. m.

Obyvateľstvo

Počet obyvateľov obce je 1 236 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gémonval

Poloha

Obec má rozlohu 3,39 km². Najvyšší bod je položený 513 m n. m. a najnižší bod 305 m n. m.

Obyvateľstvo

Počet obyvateľov obce je 84 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
La Tardière

Poloha

Obec má rozlohu 20,48 km². Najvyšší bod je položený 232 m n. m. a najnižší bod 98 m n. m.

Obyvateľstvo

Počet obyvateľov obce je 1 286 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Milan Izák (oftalmológ)

Životopis

V roku 1946 – 1956 študoval na JSŠ v Brezne, Banskej Bystrici a vo Zvolene, 1956 – 1962 absolvoval štúdium na Lekárskej fakulte J.E. Purkyně v Brne. V roku 1966 obhájil atestáciu I. st. a v roku 1970 atestáciu II. stupňa na ILF v Košiciach, 1977 CSc., 1989 docent, 1997 vymenovaný za profesora. Absolvoval študijné a pracovné cesty do takmer všetkých štátov sveta, v medicínsky najvyspelejších krajinách bol opakovane. V roku 1962 nastúpil do KÚNZ v Banskej Bystrici ako lekár, 1966 sa stal zástupcom prednostu oddelenia a 1977 prednostom očného oddelenia, od 1991 je prednostom Očnej kliniky NsP F.D. Roosevelta v Banskej Bystrici. V rámci pedagogickej činnosti pôsobil ako profesor na Trnavskej Univerzity v Trnave (1998 – 1999).
Je členom 13 domácich a zahraničných odborných spoločností. Venuje sa mikrochirurgii oka a využitím progresívnej techniky a zavádzaním nových operačných metód do rutinnej praxe. Patrí mu rad priorít v rámci Československa a Slovenska. Je autorom 9 zlepšovacích návrhov, vybudoval jedno z najlepšie vybavených oftalmologických pracovísk na Slovensku. Vychoval rad vynikajúcich odborníkov. Je spoluautorom 2 monografií, publikoval odborné príspevky doma i v zahraničnej tlači. Podieľal sa na príprave 20 výučbových videofilmov.

Politika

Milan Izák kandidoval vo voľbách do Európskeho parlamentu v roku 2009 ako nezávislý kandidát na kandidátke Slobodného fóra.
Bystrica (prítok Polerieky)

Prameň

Pramení v pohorí Žiar, v podcelku Sokol, na juhovýchodnom svahu Chlievísk (1 024,4 m n. m.) v nadmorskej výške približne 645 m n. m.
Lans (Saône-et-Loire)

Poloha

Obec má rozlohu 8,11 km². Najvyšší bod je položený 195 m n. m. a najnižší bod 176 m n. m.

Obyvateľstvo

Počet obyvateľov obce je 875 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vals-près-le-Puy

Poloha

Obec má rozlohu 5,12 km². Najvyšší bod je položený 920 m n. m. a najnižší bod 632 m n. m.

Obyvateľstvo

Počet obyvateľov obce je 3 544 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
2005 XA8

Popis objektu

Vzhľadom na to, že bola pozorovaná iba dvanásť dní počas najväčšieho priblíženia sa k Zemi, nebolo možné uskutočniť spektroskopický výskum. Preto o jej chemickom zložení nie je nič známe. Jej priemer je odhadovaný na základe hviezdnej veľkosti a keďže nie je známe ani albedo jej povrchu, je preto do veľkej miery neistý rovnako ako údaje o hmotnosti a strednej hustote, uvedenej v pripojenej tabuľke.

História

Planétku objavili 6. decembra 2005 okolo 07:40 svetového času (UTC) na Lincoln Laboratory Observatory jednometrovým ďalekohľadem s CCD kamerou v rámci programu LINEAR astronómovia M. Bezpalko, L. Manguso, D. Torres, R. Kracke, A. Milner a H. Love. Necelý deň pred tým, 5. decembra 2005 o 11:12 UTC, preletela rýchlosťou 12,22 km/s v minimálnej vzdialenosti 224 tis. km od stredu Zeme.

Výhľad do budúcnosti

Zo znalosti súčasných elementov dráhy planétky vyplýva, že minimálna vypočítaná vzdialenosť medzi jej dráhou a dráhou Zeme je 214 tis. km. Najbližšie priblíženie k Zemi na vzdialenosť 10,9 mil. km sa očakáva 17. júla 2022. V 21. storočí dôjde ešte k ďalším bezproblémovým priblíženiam tohto telesa k Zemi, a to v rokoch 2032, 2044 a 2054. V roku 2091 má preletieť okolo Marsu vo vzdialenosti približne 7,4 mil. km. 
Od roku 2063 sa však takmer každý rok bude veľmi približovať k Zemi vždy začiatkom decembra. Najväčšie nebezpečenstvo bude hroziť 5. decembra 2076. Napriek tomu kumulatívna pravdepodobnosť zrážky so Zemou v priebehu 21. storočia nie je príliš vysoká a bola vyčíslená americkým strediskom pre sledovanie PHA na 7,9×10⁻⁵ (tj. 1:13 000). Obdobie blízkych preletev má skončit v decembri 2086. Na turínskej stupnici je preto klasifikovaná stupňom 0, na palermskej -4,55. 
Podľa analýz talianskeho strediska pre sledovanie nebezpečných planétok je však americkými odborníkmi vypočítaná hodnota pravdepodobnosti kolízie veľmi nadhodnotená. Ak by však k zrážke napriek tomu došlo, bola by rýchlosť stretu telesa so Zemou približne 16,43 km/s. Vzhľadom na odhadované rozmery by jej kolízia so Zemou spôsobila menšie škody.
Krištof Heyd

Životopis

Rektor evanjelickéhi gymnázia v Banskej Bystrici (1575-1577).
Megakles (syn Megakla)

Megakles alebo Megaklés (starogr. Μεγακλῆς – Megakles/iný prepis Megaklés) bol aténsky politik, olympijský víťaz v tethrippe v roku 436 pred Kr.
Megakles pochádzal z významnej aténskej rodiny Alkmeónovcov (Alkmaiónidai), z ktorej jeden z jeho prvých členov Megakles približne v roku 630 pred Kr. úspešne obliehal Kylóna na Akropole, ale za porušenie práva azylu bola na neho uvalená dedičná kliatba, ktorú tomuto rodu neskôr často pripomínali počas politických rozhovorov. Ďalší jeho predok Alkmaión bol prvým Aténčanom, ktorého v Olympii korunovali olivovým vencom za víťazstvo v tethrippe, a to na 47. hrách v roku 592 pred Kr.
Jeho otec Megakles, syn Hippokratov, bol v roku 487/6 pred Kr. (starogrécky rok za začal v lete) ostrakizovaný a v ten istý rok zvíťazil v tethrippe na pýtických hrách v Delfách. Aj on sám dosiahol trumf na hrách v tethrippe, a to v Olympii v roku 436 pred Kr., ale ako politik nebol taký významný. Okolo roku 437 pred Kr. bol vyslaný v službách Atén do Perzskej ríše získať finančnú pomoc a po návrate bol obvinený z defraudantstva. Grécky dramatik Aristofanes, ktorý v komédii Acharňania poukazuje na to, akí sú Aténčania úplatní, sa odvoláva práve na túto misiu.
Tethrippon (preteky dvojkolesových vozov so štvorzáprahom) zaviedli v Olympii na 25. hrách v roku 648 pred Kr. Prvým víťazom tejto disciplíny bol Pagóndas z Téb. Tento šport bol privilégom bohatých občanov (majiteľov vozov a koní), za ktorých v pretekoch väčšinou súťažil vozataj, a to v mene svojho pána. Víťazný veniec si vždy odniesol iba majiteľ voza a koní.
Orol kráľovský

Výskyt a stav na Slovensku

Odhadovaný počet hniezdiacich párov v rokoch 1980 – 1999 bol 35 – 40, zimujúcich jedincov 20 – 50. Veľkosť populácie i územie na ktorom sa vyskytoval vykazovali výrazný nárast viac ako o 50 %. Ekosozologický status v roku 1995 E – ohrozený druh. V roku 1998 EN:B3, D, EN – ohrozený. V roku 2001 EN - ohrozený. Európsky ochranársky status SPEC1 – druhy vyskytujúce sa v Európe, vyžadujúce celosvetovú ochranu ako globálne ohrozené. Stupeň ohrozenia E – ohrozený druh.
Odhadovaný počet hniezdiacich párov v rokoch 2008 – 2012 bol 35 – 40 párov. Krátkodobý trend i veľkosť územia na ktorom hniezdil za posledných 12 rokov (2000 – 2012) aj z pohľadu dlhodobého trendu od roku 1980 (1980 – 2012) boli stúpajúce. V roku 2014 EN D - silne ohrozený. 
Odhadovaný počet hniezdiacich párov v rokoch 2013 – 2018 bol 75  –  85 párov. Krátkodobý trend i veľkosť územia na ktorom hniezdil za posledných 12 rokov (2007 – 2018) aj z pohľadu dlhodobého trendu od roku 1980 (1980 – 2018) boli stúpajúce.
Malemort-sur-Corrèze

Poloha

Obec má rozlohu 16,51 km². Najvyšší bod je položený 320 m n. m. a najnižší bod 107 m n. m.

Obyvateľstvo

Počet obyvateľov obce je 7 456 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Pentagon (Bratislava)

Pentagon je zaužívané pomenovanie obytného domu v Bratislave v mestskej časti Vrakuňa na Stavbárskej ulici 34 – 42, postaveného medzi rokmi 1970 – 1972. Tvorí ho 450 bytových jednotiek. Autormi projektového riešenia sú známi architekti – Ing. arch. Štefan Svetko a Štefan Ďurkovič. Spočiatku slúžil počas výstavby sídliska Medzi Jarkami ako ubytovňa pre stavbárov, podľa toho dostala názov aj ulica. Jedno a dvojgarsónky sa neskôr používali ako sociálne byty. Medializácia objektu prispela len k tomu, že v povedomí občanov sa stala táto budova a jeho okolie strašiakom.
Rovnaké pomenovanie nesie aj budova Ministerstva obrany USA, ktorá dostala názov podľa svojho typického päťuholnikového tvaru. V prípade bratislavskej stavby názov nevychádza z geometrického tvaru, ale počtu budov tvoriaci tento komplex, ktorých je dokopy päť. Celý dom je postavený v otvorenom poloblúku a vo vnútornej časti tak vzniklo átrium s parkom, oddelené od hlavnej cesty miernym svahom. V minulosti sa objekt stal neslávne známym ako útočisko kriminálnikov a drogových priekupníkov.

Projekt revitalizácie objektu a okolia

V roku 2013 bola publikovaná urbanistická štúdia pre potreby vydania územného rozhodnutia pre stavby v riešenom území pod názvom Obytný komplex Pentagon Bratislava-Vrakuňa. Hlavným cieľom urbanistickej štúdie zóny bolo vytvorenie územno plánovacieho podkladu pre spracovanie záväznej územno-plánovacej dokumentácie zonálnej úrovne ako zmeny funkčného využitia územia v porovnaní s UPN Hl. Mesta Bratislavy. Objednávateľom štúdie bol majoritný vlastník parciel pod novonavrhovanou zástavbou.

Nízkoprahové centrum MIXklub

Na Stavbárskej ulici 38 sídli nízkoprahové centrum pre deti a mládež. Je určené pre neorganizované skupiny detí a mládeže vo veku 6 – 18 rokov, ktoré sa pohybujú v prostredí so zvýšenou kriminalitou. Centrum je v prevádzke od júna 2004 a je otvorené pravidelne 3 dni v týždni. Poskytuje komplex služieb kontaktnej práce, sociálnej pomoci a psychosociálnej podpory, ktoré sú kombinované s ponukou voľnočasových aktivít. Deťom a mladým ľudom poskytuje bezpečný, akceptujúci a podporný priestor a vytvára tak podmienky na zmysluplné trávenie voľného času, zvyšovanie sociálnych a životných  zručností, poskytuje pomoc pri prekonávaní problémov. Súčasťou projektu je aj práca s obyvateľmi miestnej komunity a zástupcami miestnych orgánov.